ZRUŠENÉ všeobecne záväzným nariadením č. 8/2007.

Všeobecne záväzné nariadenie
hlavného mesta Slovenskej republiky Bratislavy
č. 4/1996
z 28. marca 1996,
ktorým sa vyhlasuje záväzná časť územného plánu zóny Dunajská, Bratislava

Čl. I
Úvodné ustanovenia
Podľa § 29 ods. 2 zákona č. 50/1976 Zb. o územnom plánovaní a stavebnom poriadku (stavebný zákon) v znení zákona č. 262/1992 Zb. a § 11 ods. 5 písm. e) zákona Slovenskej národnej rady č. 377/1990 Zb. o hlavnom meste Slovenskej republiky Bratislave sa vyhlasuje záväzná časť územného plánu zóny Dunajská, Bratislava (ďalej len „územný plán“). Hranice riešeného územia sú vymedzené ulicami Špitálska, 29. augusta, Páričkova, Karadžičova, Dostojevského rad, Štúrova a námestím SNP v katastrálnom území Staré Mesto.

Čl. II
Záväzná textová časť územného plánu
Obsahom záväznej textovej časti územného plánu zóny Dunajská, Bratislava (príloha č. 1 tohto nariadenia) sú:
a)	kapitoly textovej časti A:
e)	Návrh územných systémov a prvkov ekologickej stability,
i)	Vymedzenie a návrh verejnoprospešných stavieb;
b)	textová časť B: Regulatívy územného rozvoja.

Čl. III
Záväzná grafická časť územného plánu
Obsahom záväznej grafickej časti územného plánu zóny Dunajská, Bratislava (príloha č. 2 tohto nariadenia) sú:
a)	výkres č. 4 - Regulatívy pôdorysného a priestorového usporiadania, v mierke 1 : 2000,
b)	výkres č. 5 - Územný systém a prvky ekologickej stability, v mierke 1 : 2000.

Čl. IV
Záverečné ustanovenia
Dokumentácia schváleného územného plánu zóny Dunajská, Bratislava je uložená na Magistráte hlavného mesta Slovenskej republiky Bratislavy, na Miestnom úrade mestskej časti Bratislava-Staré Mesto, na Úrade životného prostredia hlavného mesta Slovenskej republiky Bratislavy a na Obvodnom úrade životného prostredia Bratislava I.

Čl. V
Toto všeobecne záväzné nariadenie nadobúda účinnosť 1. mája 1996.

Peter Kresánek v. r.
primátor